กิตติ สีหนนทน์

กิตติ สีหนนทน์ (ชื่อเดิม สกิด ร่มไม้เกต; 14 พฤศจิกายน พ.ศ. 2453 – 24 มกราคม พ.ศ. 2527) เป็นนักการเมืองและข้าราชการตุลาการชาวไทย เคยดำรงตำแหน่งสำคัญ ๆ เช่น องคมนตรี รัฐมนตรีว่าการกระทรวงยุติธรรมในสมัยรัฐบาลนายสัญญา ธรรมศักดิ์ และรองประธานศาลฎีกา

**ประวัติ**
กิตติ สีหนนทน์ เกิดเมื่อวันที่ 14 พฤศจิกายน พ.ศ. 2453 ที่ตำบลตลาด อำเภอพระประแดง จังหวัดสมุทรปราการ เดิมชื่อว่า สกิด ร่มไม้เกต เป็นบุตรชายคนโตของโกเซ่ง และผิน ร่มไม้เกต บิดามารดามีอาชีพค้าขาย มีน้องร่วมบิดามารดาเดียวกัน 3 คน- อาบ สีหนนทน์ (ถึงแก่กรรม)- บุญยิ่ง สีหนนทน์ (ถึงแก่กรรม)- บุษบง นวรัตน์ (ถึงแก่กรรม)
กิตติ สีหนนทน์ ได้ทำการอุปสมบทที่วัดเทพศิรินทราวาส เมื่อวันที่ 14 กรกฎาคม พ.ศ. 2476 มีฉายาว่า พระคุณสฺสติ โดยมี สมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์
กิตติ สีหนนทน์ ได้สมรสกับสิรินทร์ จันทรสนธิ ถึงแก่อนิจกรรมเมื่อวันที่ 10 มกราคม พ.ศ. 2510 บุตรี พลตรี พระยาวิเศษสงคราม (ช้อย จันทรสนธิ) และคุณหญิงสิน วิเศษสงคราม เมื่อวันที่ 3 มีนาคม พ.ศ. 2490 มีบุตรด้วยกัน 1 คน คือ ศาสตราจารย์กิตติคุณ ประกิตติ์สิน สีหนนทน์ ซึ่งได้ทำการสมรสกับบุษรัตน์ ชลวิจารณ์

**การศึกษา**
กิตติ สีหนนทน์ สำเร็จการศึกษาดังต่อไปนี้- พ.ศ. 2461 : จบชั้นประถมศึกษาปีที่ 3 โรงเรียนสนธิ์ ภูมิพัฒน์- พ.ศ. 2464 : จบชั้นมัธยมศึกษาปีที่ 6 โรงเรียนมัธยมวัดทรงธรรม- พ.ศ. 2469 : จบชั้นมัธยมศึกษาปีที่ 8 โรงเรียนสวนกุหลาบวิทยาลัย  - พ.ศ. 2472 : ได้กฎหมายภาค 1 โรงเรียนกฎหมาย กระทรวงยุติธรรม- พ.ศ. 2473 : ได้กฎหมายภาค 2 โรงเรียนกฎหมาย กระทรวงยุติธรรม - พ.ศ. 2474 : สำเร็จเป็นเนติบัณฑิตชั้น 2 โรงเรียนกฎหมาย กระทรวงยุติธรรม

**การทำงาน**

**การรับราชการ**
กิตติ รับราชการครั้งแรก เมื่อวันที่ 28 มิถุนายน พ.ศ. 2477 ได้บรรจุเป็นข้าราชการชั้นจัตวา ตำแหน่งจ่าศาลประจำศาลจังหวัดกาฬสินธุ์ ต่อมาในปี พ.ศ. 2478 ได้เลื่อนเป็นข้าราชการชั้นตรี ตำแหน่งจ่าศาลจังหวัดจันทบุรี พ.ศ. 2480 ได้รับราชการเป็นข้าราชการตุลาการสามัญชั้นโท รับราชการศาลอาญา และได้โยกย้ายไปเป็นผู้พิพากษาประจำศาลจังหวัดต่างๆ ดังนี้

**ตำแหน่งทางราชการและการเมือง**
 พ.ศ. 2481 : ผู้พิพากษาศาลจังหวัดชัยภูมิ- พ.ศ. 2483 : เลื่อนเป็นข้าราชการตุลาการสามัญชั้นโท อันดับที่ 4- พ.ศ. 2486 : ผู้พิพากษาศาลจังหวัดพระตะบอง- พ.ศ. 2488 : ผู้พิพากษาศาลจังหวัดพิบูลสงคราม- พ.ศ. 2489 : รับราชการศาลอาญา- พ.ศ. 2490 : ผู้พิพากษาศาลจังหวัดสระบุรี   - พ.ศ. 2493 : ผู้พิพากษาหัวหน้าศาลจังหวัดเบตง (ข้าราชการตุลาการสามัญชั้นเอก)- พ.ศ. 2495 : ผู้พิพากษาหัวหน้าศาลจังหวัดไชยา    - พ.ศ. 2496 : ผู้พิพากษาหัวหน้าศาลจังหวัดนครศรีธรรมราช - พ.ศ. 2497 : ผู้พิพากษาศาลแพ่ง (ข้าราชการตุลาการชั้น 3)- พ.ศ. 2502 : ผู้พิพากษาศาลอุทธรณ์ (ข้าราชการตุลาการชั้น 4)   - พ.ศ. 2504 : ผู้พิพากษาหัวหน้าคณะในศาลอุทธรณ์ (ข้าราชการตุลาการชั้น 5)      - พ.ศ. 2505 : อธิบดีศาลคดีเด็กและเยาวชนกลาง- พ.ศ. 2507 : ผู้พิพากษาศาลฎีกา (ข้าราชการตุลาการชั้น 6)       - พ.ศ. 2508 : อธิบดีผู้พิพากษาศาลแพ่ง- พ.ศ. 2510 : ผู้พิพากษาหัวหน้าคณะในศาลฎีกา (ข้าราชการตุลาการชั้น 7)  - พ.ศ. 2512 : รองประธานศาลฎีกา (ข้าราชการตุลาการชั้น 8)- พ.ศ. 2514 : เกษียณอายุราชการ- พ.ศ. 2517 : รัฐมนตรีว่าการกระทรวงยุติธรรม- พ.ศ. 2518 : องคมนตรี

**ราชการพิเศษ**
 พ.ศ. 2484 : กรรมการศาลมณฑลทหารเขตจังหวัดชัยภูมิ- พ.ศ. 2491 : กรรมการชำระสะสางราชการธุรการของศาลอาญา- พ.ศ. 2498 : เลขานุการ 1 ของการประชุมสัปดาห์แห่งอาชญากรรม- พ.ศ. 2502 : อนุกรรมการตรวจสอบคุณสมบัติเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา- พ.ศ. 2502 – พ.ศ. 2503 : เป็นกรรมการสอบความรู้กฎหมายของสำนักอบรมศึกษากฎหมายแห่งเนติบัณฑิตยสภา- ผู้บรรยายกฎหมาย สำนักอบรมศึกษากฎหมายแห่งเนติบัณฑิตยสภา- พ.ศ. 2517 : รองประธานคณะที่ปรึกษากฎหมายของนายกรัฐมนตรี- พ.ศ. 2517 : กรรมการป้องกันและปราบปรามการทุจริตและประพฤติมิชอบในวงราชการ- พ.ศ. 2518 – พ.ศ. 2522 : กรรมการร่างกฎหมาย- ที่ปรึกษาบรรษัทเงินทุนอุตสาหกรรมแห่งประเทศไทย- ประธานกรรมการร่างกฎหมาย คณะที่ 4- ประธานกรรมการพิจารณาปรับปรุงประมวลกฎหมายวิธีพิจารณาความแพ่ง- รองประธานกรรมการบริหารมูลนิธิมหาวชิราลงกรณ คนที่ 1- กรรมการบริหารมูลนิธิอานันทมหิดล- กรรมการมูลนิธิมหามกุฏราชวิทยาลัย- กรรมการมูลนิธิวัดญาณสังวราราม- กรรมการสภาการศึกษาแห่งชาติ- กรรมการธนาคารออมสิน- กรรมการบริษัท หลักทรัพย์กองทุนรวม จำกัด- กรรมการบริษัท วายเคเค ซิปเปอร์ ประเทศไทย จำกัด- กรรมการบริษัท วายเคเค เทรดดิ้ง จำกัด

**ถึงแก่อนิจกรรม**
กิตติ สีหนนทน์ ถึงแก่อสัญกรรมเมื่อวันที่ 24 มกราคม พ.ศ. 2527 เวลา 20.30 น. ณ โรงพยาบาลกรุงเทพ ด้วยโรคหัวใจวาย สิริอายุ 24 มีพิธีพระราชทานเพลิงศพเมื่อวันที่ 9 เมษายน พ.ศ. 2527 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**
กิตติ สีหนนทน์ ได้รับพระราชทานเครื่องราชอิสริยาภรณ์ ดังนี้- พ.ศ. 2500 – 80px เหรียญงานฉลอง 25 พุทธศตวรรษ

**อ้างอิง**
2527
หมวดหมู่:บุคคลจากอำเภอพระประแดง
หมวดหมู่:รัฐมนตรีว่าการกระทรวงยุติธรรมไทย
หมวดหมู่:องคมนตรีในรัชกาลที่ 9
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.2